ЧРЕЗ

Председателя на

Народното събрание

ДО

Заместник министър-председателя и

Министър на вътрешните работи

г-жа Румяна Бъчварова

**В Ъ П Р О С**

 от Петър Славов народен представител от ПГ на Реформаторския блок

На основание чл.90, ал. 1 от Конституцията на Република България и чл.92, ал.1 ПОДНС внасям въпрос

ОТНОСНО:***Мерки за противодействие на зачестилите случаи на насилие над животни и разследване и подвеждане под отговорност на извършителите.***

**УВАЖАЕМА ГОСПОЖО ЗАМЕСТНИК МИНИСТЪР-ПРЕДСЕДАТЕЛ И**

**МИНИСТЪР НА ВЪТРЕШНИТЕ РАБОТИ,**

Бях алармиран от редица граждани, във връзка с все повече засилващото се обществено, а и медийно негодувание срещу случаи на насилие над животни. За справяне с проблема неотдавна публично достояние стана издаването и на Ваша заповед от 25 юни 2015 г., с която разпореждате на директорите на СДВР и ОДМВР да определят разследващи полицаи и служители с оперативни функции, които съобразно функционалната си компетентност, да работят по досъдебни производства за престъпленията по членовете от Наказателния кодекс, инкриминиращи жестокостта към животни.

 Допълнително, разпореждате предприемане и на действия за сключване на конкретно споразумение за сътрудничество с Министерството на земеделието и храните, в чийто състав са органите, компетентни да установяват и налагат административни наказания по Закона за защита на животните.

Във връзка с гореизложеното,

**Уважаема госпожо Вицепремиер и**

**Министър на вътрешните работи,**

Моля да отговорите **писмено** на следния въпрос:

**На какъв етап е изпълнението на горе цитираната Ваша заповед във връзка с определяне на разследващи полицаи и служители с оперативни функции, които да работят по досъдебни производства по престъпления по членовете от НК, инкриминиращи жестокостта към животни и предприемане на действия за сключване на конкретно споразумение за сътрудничество с МЗХ, както и какъв е крайният срок за изпълнение?**

София, 10.12.2015г.

 **Петър Славов**:

 Народен представител от ПГ на РБ